open-index/open-wikipedia-markdown huggingface dataset:
Desa naualu

**Desa naualu** (hata Indonesia: *Mata angin*) manang pe *odong alogo*, ima sada iringon jala patuduhon odong, na dipangke manontuhon odong mata alogo sanga molo dihata Indonesia ditanda ma jouan na *mata angin*. Manontuhon odong alogo on umumna mamangke napigasi, kompas dohot peta.

## Angka goarna
Mata alogo umumna ditinanda jolma adong ualu ondong alogo. Angka goarna na ditanda di hata Batak Toba, mangihuthon odong jarum jam, tarmasuk ma disi:

# Utara (Indonesia: *Utara*) (0°)
# Irisanna (Indonesia: *Timur laut*) (45°): Tarampa diholangholang ni Utara dohot Purba
# Purba (Indonesia: *Timur) (90°)
# Anggoni ([[Hata Indonesia|Indonesia]]: *Tenggara*) (135°): Tarampe diholangholang ni Purba dohot Dangsina
# Dangsina ([[Hata Indonesia|Indonesia]]: *Selatan*) (180°)
# Nariti ([[Hata Indonesia|Indonesia]]: *Barat daya*) (225°): Tarempa diholangholang ni Dangsina dohot Pastima
# Pastima ([[Hata Indonesia|Indonesia]]: *Barat*) (270°)
# Manabia ([[Hata Indonesia|Indonesia]]: *Barat laut'') (315°): Tarempa diholangholang ni Patima dohot Utara

Odong ni alogo tarutama ima bagian Utara, Purba, Dangsina dohot Pastima. Odong Utara dohot Dangsina manggombarhon bagian kutub ni bumi on, dung i, ondong Purba dohot Pastima, ima ondong na naeng menontuhon ondong putaran ni portibi manang sogit on.

## Pustaha
Dokter

**Dokter** (bahasa Inggeris: *medical doctor*, dipapendek **M.D.**; sian bahasa Latin *medicinae doctor*) ima titel ni sasada jolma alani habinotoanna naeng pamalumhon manang mangobati angka jolma na marsahit. Asa boi mandapot titel dokter, ingkon marsingkola jo parjolo dohot marsiajar di bidang kedokteran.

## Astuan
Hata "dokter" ro na sian bahasa Bolanda ima "dokter", na dibuat sian bahasa Bolanda Partongaan (*Middle Dutch*) ima "doctor", na dibuat museng sian bahasa Latin ima "*doctor*", artina guru, pangajar sanga pe instruktur.

## Pustaha

## Pranala luar
* Ikatan Dokter Indonesia (IDI)
* Dokter Dot CO
* Pengurus Besar Ikatan Dokter Indonesia (PB-IDI)
* Ikatan Ahli Bedah Indonesia
* Perhimpunan Dokter Spesialis THT-KL Indonesia (PERHATI-KL)
Donald Trump

**Donald John Trump** sanga itanda do panjouan goarna **Donald Trump** i ma presiden ni Amerika Serikat pa-45-hon, na manjabat sian taon 2016 sahat tu taon 2020. Trump tubu di New York, sada kota di Amerika Serikat, tanggal 14 Juni 1946 nasalpu. ingkon goar ni istrina ima Melanie Trump, istrina patoluhon, dung marsirang dua hali. 

Tingki so gabe presiden ni Amerika Serikat, nasida gabe halak parbisnis, sada parusahaan na dipimpin nasida ima goarna *The Trump Organization* na mangulahon bisnis properti. angka bisnis na lain dipadalan nasida, ima dohot bisnis hotel, kasino, parkantoran, lapangan golf, na tarsebar di bahat negara.

## Pustaha


## Pranala luar
*  Wikimedia Commons ᯀᯑᯬᯉ᯲ᯎ᯲ ᯔᯩᯑᯪᯀ ᯔᯩᯉ᯲ᯎᯩᯉᯤ '''''Donald Trump'''''.
*  '''''Donald Trump''''' (Ing.)
Doplang, Bawen, Semarang

**Doplang** i ma sada huta (Indonesia: *desa*) na adong di Kecamatan Bawen, Kabupaten Semarang, Propinsi Jawa Tengah, Indonesia. Bidang ni tanona ima 372,2	Ha km², jala godang ni ruasna ima 4.381 halak. 

## Pustaha
Edgar de Wahl

**Edgar Alexei Robert von Wahl** manang de Wahl (23 Agustus 1867 – 9 Maret 1948) ima sada guru, namalo matematika, dohot sada namalo hata Jerman Baltik. Nasida ditarbarita gabe halak na mambahen manang manompahon Interlingue.
Edy Rahmayadi

**[[Letnan Jenderal]] [[TNI]] ([[Purnawirawan|Purn.]]) H. Edy Rahmayadi** (tubu di Sabang, Aceh, 10 Maret 1961) ima sada purnawirawan perwira tinggi TNI Angkatan Darat sesuai Surat Keputusan Panglima TNI Nomor Kep/12/I/2018, tanggal 4 Januari 2018 tentang pamberhentihon dohot pangangkatan jabatan di lingkungan ni TNI, ibana ditotaphon gabe Pati Mabes TNI AD (rangka pensiun dini). Sabelumna manjabat do ibana gabe Pangkostrad menggantikan Jenderal TNI Mulyono na gabe KSAD. Sonari nasida manjabat gabe Gubernur Sumatera Utara, periode taon 
2018 - 2023, dohot wakilna Musa Rajekshah.

## Pustaha
Ekuador

**Ekuador** i ma sada nagara na maringanan di Amerika Dangsina. Huta sabungan ni Ekuador maringanan di Quito.
Butet (ende)

**Butet** i ma sada ende ni Halak Batak sian Tapanuli. Ende i manurinurihon sada sarita ni sada ama na ihut porang mangalo Bolanda di tingki Agresi Militer Bolanda na Paduahon, masihol do ibana di dakdanak boruna, alai songon on manurat tu boru na i do ibana sada tona.  

## Turiturian
Adong do partontangan be anggo ende i. Adong do na manurinurihon molo ende on dibahen do di Goa Naga Timbul digurithon dohot diendehon disi pe, alai adong do na manurinurihon molo ende i dibahen Siddik Sitompul. Nangpe adong do na manurinurihon lirik ni ende on saonari daong do hian. Di goa i ma parjolo hali tarbege ende on. Dang songoni hian guritna parjolo hali, ale songonon do:
"Butet, di Sitahuis do amangmu ale butet. Da mancetak hepeng ORITA, ale butet." sahat tu nuaeng, dang adong halak na mamboto ise panurat ni ende on. Adong na mandokhon ende on sian inang boru Tobing na mengendehon tu boruna laho modom.

## Lirik

*Butet, di pangungsian do amangmu ale butet*

*Da margurilla da mardarurat ale butet*

*Da margurilla da mardarurat ale butet*

*Butet, sotung ngolngolan ro hamuna ale butet*

*Paima tona manang surat ale butet*

*Paima tona manang surat ale butet*

*I doge doge doge i dogei doge doge*

*I doge doge doge i dogei doge doge*

## Pustaha
Ensiklopedia

**Ensiklopedia** (hata Inggeris : *Encyclopaedia* manang *Encyclopedia*) i ma sada pustaha manang patuduhon ni pangulahon na puna pigapiga rangka ni parbinotoan manang bagian ni rangka parbinotoan na didomuon di sada inganan na komprehensif. 

Hata "ensiklopedia" tarsundut sian hata Junani i ma *enkyklios paideia* (Surat Junani : ἐγκύκλιος παιδεία) lapatanonna "hatopan ni parguruan", sian *enkyklios* (ἐγκύκλιος ) na marlapatan "hatopan" jala *paedia* (παιδεία) na marlapatan "parguran manang pangajaran"; jadi *enkyklios paideia* ni an boi do dilapatanon gabe "parbinotoan na singkop."

## Pustaha
Eropa

**Eropa** (Surat Batak:ᯤᯒᯬᯇ) i ma sada banua na maringanan di bagian Utara ni Banua Tonga. Bidang ni banua Eropa i ma 10,180,000 kilometer persegi (3,930,000 mil persegi) dohot 746,419,440 do populasina di taon 2018. Eropa i ma parmulaan ni peradaban pastima na dimulahon sian Junani na Robi dohot Romawi na Robi.

## Pustaha
Estonia

**Estonia** (Hata Estonia : *Eesti*), goar resmina **Republik Estonia** (Hata Estonia : *Eesti Vabariik*), i ma sada nagara di Eropa Utara. Marbatasan dohot Londut Pinlandia na salpu sian Pinlandia di utara, Laut Baltik na salpu sian Swedia di hasundutan, Latvia di dangsina jala Tao Peipus dohot Rusia di habinsaran.
Tallinn do huta sabungan jala kota na umbalga ni Estonia.

## Pustaha
Etiopia

**Etiopia** (Hata Amhara : ኢትዮጵያ, *ʾĪtyōṗṗyā*, Hata Afar : *Itiyoophiyaa*, Hata Ge'ez : ኢትዮጵያ, Hata Oromo : *Itoophiyaa*, Hata Somali : *Itoobiya*, Hata Tigrinya : ኢትዮጵያ), goar resmina i ma **Republik Demokratik Federal Etiopia**, i ma sada nagara na maringanan di luat Tanduk ni Afrika. Huta sabungan ni Etiopia maringanan di Addis Ababa jala pusok administrasi ni Uni Afrika.

## Pustaha
Gaja

**Gaja** (goar binomial : *Elephantidae*) i ma binatang mamalia na balga.

Gaja i ma binatang herbipora na mian di ragam inganan, di sabana, harangan, halongonan, dohot pangiranan.
Gandu, Comal, Pemalang

**Gandu** i ma sada huta  na adong di Kecamatan Comal, Kabupaten Pemalang, Propinsi Jawa Tonga, Indonesia.
Gaol

**Gaol** i ma goar na somal dilehon tu suansuanan Terna bolon na balga situtu bulungna. Marpigapiga ragamna adong do na marparbue jala boi dipangan. Mararirang dohot marhoronghorong do parbue ni gaol. Somalna parbue ni gaol na matoras hunik do punsana, nang pe adong pigapiga na marrara, marrata, agia andos marbirong.
Garaga na balau

**Garaga na balau** (hata Inggeris:*The Blue Marble*, hata Indonesia:*Kelereng biru*) i ma gombar ni sogit na tinanda. Gombar nian binuaton ''Apollo 17'' na marjarak sian 29.000 kilometer (18.000 mil) di tanggal 7 Desember 1972.

## Pustaha
Garoga, Simanindo, Samosir

**Garoga** i ma sada huta na maringanan di Kecamatan Simanindo, Kabupaten Samosir, Propinsi Sumatera Utara, Indonesia.
Gebugan, Bergas, Semarang

**Gebugan** i ma sada huta (Indonesia: *desa*) na adong di Kecamatan Bergas, Kabupaten Semarang, Propinsi Jawa Tengah, Indonesia. Bidang ni tanona ima ... km², jala godang ni ruasna ima ... halak. 

## Pustaha
Felcsút

**Felcsút** i ma sada huta na maringanan di Fejér, Hungaria. Bidang ni tanona i ma 22,02 km², jala godang ni ruasna i ma 1.688 halak (2004). 

## Pustaha
Fujian

**Hokkien** manang **Fujian** (Hata Mandarin: 福建省) i ma sada propinsi na adong di Tiongkok. Bidang ni tanona ima 121,400 km², jala godang ni ruasna ima 41,540,086 halak (2020) .

## Pustaha
Geograpi

**Geograpi** (sian hata Junani : γεωγραφία, *geographia*, lapatananna : turiturian ni banua tonga) i ma parbinotoan na mamparsiajari inganan jala hadoson dohot ragam ni bilut di hajadian ni fisik jala manisia di banua tonga on.

## Pustaha
Gereja Batak Karo Protestan

**Gereja Batak Karo Protestan** (GBKP) i ma sada huria Protestan sian luat Batak Karo na jongjong di taon 1890 jala markantor pusat di Kota Kabanjahe. Sahat ro di tingki on, ruas ni GBKP nunga adong tartolu ratus sampulu ribu halak toropna na marserak di pigapiga luat di Indonesia, tarlumobi di Tano Karo.
Gereja Kristen Protestan Angkola

**Gereja Kristen Protestan Angkola** (GKPA) i ma sada huria Protestan sian luat Batak Angkola. Jongjong taon 1976 ala panjaeon sian HKBP, tagan manjae margoar HKBP-A do huria on, jala sahat tu sadarion markantor pusat di Kota Padangsidimpuan. Sahat tu tingki on ruas ni GKPA nunga adong hirahira tolu pulu opat ribu halak toropna na marserak di pigapiga luat di Indonesia, tarlumobi di Angkola.
Gereja Kristen Protestan Indonesia

**Gereja Kristen Protestan Indonesia** (GKPI) i ma sada huria Protestan da adong di Indonesia. Jongjong ditanggal 30 Agustus 1964 jala markantor di Kota Pematangsiantar, Sumatera Utara. Hatopanna halak Batak Toba do ruas ni Huria GKPI on.
Gereja Kristen Protestan Simalungun

**Gereja Kristen Protestan Simalungun** (GKPS) i ma sada huria Protestan sian luat Batak Simalungun. Jongjong taon 1963 ala panjaeon sian HKBP, tagan manjae margoar HKBP-S do huria on, jala sahat tu sadarion markantor pusat di Kota Pematang Siantar. Ephorus na parjolo i ma Pandita Jenus Purba Siboro. Sahat tu tingki on ruas ni GKPS nunga adong hirahira dua ratus ribu halak toropna na marserak di pigapiga luat di Indonesia, tarlumobi di Tano Simalungun.
Genus

**Genus** (jamak **genera**) ima peringkat taksonomi nadipangke lao mambahen klasipikasi biologis ni sude namangolu dohot bangke sanga posil ni organisme dohot museng klaripikasi sel ni pirus. Di bagasan hirarki klasipikasi biologis, genus adong di ginjang ni spesies dohot di toru ni tondong. Dung i, di bagasan nomenklatur binomial, goar ni genus gabe na parjolo goar ni spesies binomial tu sude spesies di bagasan genus.

:Misalna. *[[Panthera leo]]* (Singa) dohot *[[Panthera onca]]* (Jaguar) ima dua species namasuk tu genus *[[Panthera]]*. *Panthera* ima sada genus di bagasan tondong ni Felidae.

## Pustaha
Getasan, Getasan, Semarang

**Getasan** i ma sada huta (Indonesia: *desa*) na adong di Kecamatan Getasan, Kabupaten Semarang, Propinsi Jawa Tengah, Indonesia. Bidang ni tanona ima ... km², jala godang ni ruasna ima ... halak. 

## Pustaha
Gibran Rakabuming Raka

K. P. H. **Gibran Rakabuming Raka**, B.Sc. somal dijou **Gibran** (tubu di Surakarta, Jawa Tonga tanggal 1 Oktober 1987) ima walikota ni Surakarta na papituhon. Tarpillit ni nasida di taon 2020, gabe nasida ma anak peresiden Joko Widodo. Tanggal 20 Oktober 2024, resmi ma nasida ditabalhon gabe Wakil Presiden Republik Indonesia, mandongani Presiden Prabowo Subianto.

## Hangoluan na parjolo
Gibran tubu di Kota Surakarta, Jawa Tengah, tanggal 1 Oktober 1987, ima anak sisulung ni mantan Presiden Joko Widodo dohot Iriana. Joko Widodo, ima presiden pa-7 ni Indonesia, namamarinta sian taon 2014 sahat tu 2024, adong dua periode nasida manjabat. Adong dua anggina, ima margoar Kahiyang Ayu, dohot Kaesang Pangarep.

Taon 2015, mangoli nasida tu oroanna margoar Selvi Ananda. Saonari, adong dua dakdanakna, sada bawa margoar Jan Ethes Srinarendra, dohot sada borua margoar La Lembah Manah.

### Parsingkolaan
Gibran marsingkola SD dohot SMP di Surakarta. Dung i, SMA na marsingkola di SMA Orchid Park Singapura. Dung tamat sian SMA, mandaptar ma nasida kuliah di Universitas Teknologi Sydney, Australia, program jalur (*preparatory cources*), alai dang saut, alana pinda museng naside tu Singapura. Taon 2010, di Singapura ma si Gibran kuliah di Management Development Institute of Singapore (MDIS) manang  Institut Pengembangan Manajemen Singapura. Gelar ni nasida ima BSc (S1) sian Universitas Bradford, kampus mitra ni MDIS.

## Pustaha
Gintung, Comal, Pemalang

**Gintung** i ma sada huta  na adong di Kecamatan Comal, Kabupaten Pemalang, Propinsi Jawa Tonga, Indonesia.
Glandang, Bantarbolang, Pemalang

**Glandang** i ma sada huta  na adong di Kecamatan Bantarbolang, Kabupaten Pemalang, Propinsi Jawa Tonga, Indonesia.
Gompul

**Gompul** i ma binatang na masuk tu horong Ursidae.

Marragam situtu do gompul, pigapiga ragam ni gompul i ma: Gompul Loba, gompul birong, gompul bara, gompul kutub, panda, dohot na asing.
Godung Borotan, Pangaribuan, Tapanuli Utara

**Godung Borotan** i ma sada huta na maringanan di kecamatan Pangaribuan, kabupaten Tapanuli Utara, Propinsi Sumatera Utara, Indonesia. Bidang ni tanona ima 14,30 km², jala godang ni ruasna ima 836 halak (2019). 

## Pustaha
Junani

**Junani** (Hata Junani: Ελλάδα, *Elláda*; Indonesia: *Yunani*; Inggeris: *Greece*), goar resmina i ma **Republik Hellenik** (Hata Junani: Ελληνική Δημοκρατία, *Ellinikí Dimokratía*), i ma sada nagara na maringanan di luat Eropa Anggoni. Bilangan ni jolmana hirahira 10,8 juta halak di taon 2018; Aten i ma kota na umbalga jala huta sabungan in Junani, diihuthon Tessalonik. Maringanan di dangsina ni Balkan, di tongatonga ni simpang Eropa, Asia dohot Afrika. Marbatasan dohot Albania di bagian manabia, Makedonia Utara dohot Bulgaria di bagian utara, huhut Turki di bagian anggoni. Laut Aegea maringanan di bagian habinsaran ni Tano Junani, Laut Ionia di bagian hasundutan, Laut Kreta dohot laut Mediterania di bagian dangsina.

## Etimologi
Goar asal ni Junani di hata Junani Modern i ma Ελλάδα (*Elláda*) na marbingkas sian hata Junani na Robi dohot hata Junani Modern sintuhu (*[[Katharevousa]]* i ma Ἑλλάς (*Hellas*). Diparhaseanghon do pe goar *Hellas* di pigapiga sumber na marhata Inggeris, somalna di konteks sastra. Rupa hata tihas ni Junani i ma ελληνικός (*ellinikos*) na sipate dilapati gabe *Hellenic* (Hellenik), jala dibahenon gabe goar sintuhu di angka dalihan ni Junani, umpamana goar resmi ni Junani, *Republik Hellenik* (Ελληνική Δημοκρατία)
Marudut sian hata Latin *Graecia* dohot *Graecus* do pandokan *Greece* dohot *Greek*, sian goar Graeci (Γραικοί, *Graikoí*; *singular* Γραικός, *Graikós*), sada puak Junani na robi na parjolo maringanan di Magna Graecia di Italia Dangsina.
Etimologi ni pandokan **Junani**, manang ***Yunani*** di hata Indonesia, i ma marbingkas sian goar ni luat **Ionia** di bagasan hata Arab. Ionia i ma luat pasisir hasundutan ni Asia Minor na saonari maringanan di Turki.

## Luat administratip
Mangihut program Kallikratis na didalanhon sian ari 1 Januari 2011, Junanimarnampunahon 13 region na tarbagi di bagasan 325 munisipalitas. Adong do sada luat administratip i ma Dolok Athos na marbatasan dohot region Makedonia Tonga.

## Pustaha
Guatemala

**Guatemala** i ma sada nagara na maringanan di Amerika Tonga. Huta sabungan ni Guatemala maringanan di Kota Guatemala.

## Gombar

Guatemala City-22-Marktviertel-Strasse-1980-gje.jpg|Kota Guatemala
Antigua-16-Markt-Frau mit Korb-1980-gje.jpg|Antigua
Chichicastenango-06-Treppe der Kirche-1980-gje.jpg|Chichicastenango
Panajachel-08-Hof des Santa Elena-1980-gje.jpg|Panajachel
Santa Maria de Jesus-08-kleines Maedchen-1980-gje.jpg|Santa Maria de Jesus
Tikal-10-Pyramide-1980-gje.jpg|Tikal
Santiago Atitlan-18-Markt-1980-gje.jpg|Santiago Atitlan
Solola-22-Frau-1980-gje.jpg|Solola
Guru Justinus Sitompul

**Justinus Sitompul** somal dijou **Guru Justinus** ima pomparan ni Raja Toga Sitompul, sian Sibange-bange, sian Sariburaja, na nomor sampulu tolu (13). Ibana ma anak ni Raja Jesayas na maringanan di Lumban Silintong. Sasada halak Batak patujolo na dibahen murid di sikola zending patujolo di Pansurnapitu.
Guru Pinasurung Sitompul

**Pinasurung Sitompul** somal dijou **Guru Pinasurung** ima pomparan ni Raja Toga Sitompul, sian Sibange-bange, sian Sariburaja, na nomor sabolas (11). Ibana ma anak ni Guru Sinaingan.
Gusting

**Gusting** i ma ulaula paneat na dipangke marhite tangan. Gusting somalna dipangke lao maneat harotas, abit, tali, lan na asing.
Guyana

**Guyana** (goar resmi: **Republik Kooperatip Guyana**) i ma sada nagara na maringanan di Amerika Dangsina. Huta sabunganna maringanan di Georgetown.
Halak Batak Angkola

**Batak Angkola** (sanga dijou halak Angkola) ima sada punguan ni halak Batak sanga suku asli na adong di propinsi Sumatera Utara. Punguan on tarmasuk ma tu punguan ni halak Batak, na bahat maringanan di kabupaten Tapanuli Dangsina, Padang Lawas, Padang Lawas Utara dohot di kota Padang Sidimpuan

Jadi, adong hubungan na jonok di Batak Angkola dohot tu Batak Toba, Batak Karo, Batak Pakpak, Batak Simalungun, dohot Batak Mandailing. Dung i, adat ni Batak Angkola jonok muse ingkon angka marga-marga (Tarombo Batak) tu halak Batak Toba dohot Batak Mandailing. Suratan na sangape hatana, diantara halak Angkola, Toba dohot Mandailing, boi marsiantusan, alani adong sada hubungan na jonok, tarmasuk ma adat, ugamo, muse hatana.

## Pustaha
Halak Batak Simalungun

**Batak Simalungun** (Surat Batak: ᯅᯖᯃ᯳ ᯙᯫᯕᯟᯮᯝᯉᯮ᯳) ima sada marga sanga suku na adong di propinsi Sumatera Utara, Indonesia, na godang maringanan di Kabupaten Simalungun dohot Kota Pematang Siantar. Marga asli ni halak Simalungun ima marga Damanik, dung i, adong 3 marga na asing, ima marga Saragih, Sinaga, dan Purba. Dang adong data resmi na manang na pida halak ruas ni marga Simalungun, alai molo sian data ni *Joshua Project*, godang ni halak Simalungun ima hira-hira 1,6 juta halak. Halak Simalungun godang marugamo Kristen sekitar 65%, dung i Islam 34%, naasingna 1%

## Reperensi
Greysia Polii

**Greysia Polii** manang na jotjot dijou **Greys** (tubu di Jakarta 11 Agustus 1987) ima sada atlet manang olahragawan bulu tangkis Indonsia, di sektor ganda putri. Atlet na ro sian halak marga Minahasa on ingkon boru ni Willy Polii dohot Evie Pakasi. Di tanggal 2 Agustus 2021, nasida dohot pasanganna Apriyani Rahayu, gabe pamonang Ganda Puteri bulu tangkis, juara parjolo mandapot omas, di Olimpiade Musim Panas 2020, di Tokio, Japang. Greys marbagas tu sada pangusaha berlian margoar Felix Djimin, di bulan Desember 2020 nasalpu.

## Prestasi
### Olimpiade
*Ganda putri*

## Pustaha
Halak Minangkabau

**[https://min.m.wikipedia.org/wiki/Urang_Minang Halak Minangkabau]** ima sada marga sanga suku na adong di propinsi Sumatera Pastima, Indonesia.
Halak Bodo

**Boro** (dijou dope **Bodo**) i ma sada punguan etnolinguistik di nagara bagian Assam, India. Godang do halak Boro na tading di Luat Teritorial Bodoland, Assam. Marhata Boro do puak nian.

## Parhataan
Halak Bodo marhata Bodo, i ma sada parhataan na targabung di punguan parhataan Sino-Tibetan. 

## Pustaha
Hapoltahan, Tarutung, Tapanuli Utara

**Hapoltahan** i ma sada huta na maringanan di Kecamatan Tarutung, Kabupaten Tapanuli Utara, Propinsi Sumatera Utara, Indonesia. Bidang ni tanona ima 1,44 km², jala godang ni ruasna ima 888 halak. 

## Pustaha
Harahap

**Harahap** i ma goar ni sada marga ni halak Batak Angkola, tarmasuk bagian ni suku Batak. Molo mambege sian goar ni marga on, godang do marga Harahap maringanan di kota Padang Sidimpuan, kabupaten Tapanuli Selatan, kabupaten Padang Lawas, dohot kabupaten Padang Lawas Utara.

Halak na marmarga manang na marboru Harahap, na tinanda ni jolma manang publik pigur, tarmasuk ma i Dr. Todung Sutan Gunung Mulia Harahap, mantan ni Menteri Pendidikan Indonesia paduahon (14 Nopember 1945–2 Oktober 1946). Adong muse Rinto Harahap, parende na ditanda di taon 1980-an sahat tu 1990-an. Dung i adong muse Amir Sjarifoeddin Harahap (mantan Perdana Menteri RI), Marahalim Harahap (mantan gubernur Sumatera Utara), Dja Endar Moeda Harahap (parintis pers marhata Malayu), dohot na asingna.

## Sub Suku Harahap

Marga Harahap gabe dibagi godang sub suku. Sub suku on gabe mamereng asal ni Harahap i. On ma pambagian ni marga Harahap:

1. Harahap Sidakkal – Harahap on gabe keturnan ni Sutan Maujalo na ro sian Jambur Batu. Jambur Batu adong di Tabusira torus tu Luat Harangan. Harahap Sidakkal godang maringanan di Padang Bolak (Padang Lawas), Padang Parsadaan (Pangaribuan, Tapanuli Utara), Tapanuli Selatan, Padang Lawas Utara, Kabupaten Mandailing.

2. Harahap Mompang – Harahap on ima anak ni Sutan di Langit na ro sian Siharang-karang Sidempuan. Harahap Mompang on godang di Padang Bolak sepanjang Aek Sirumambe sahat tu Portibi, dungi godang muse maringanan di Angkola, dan Mandailing.

3. Harahap Simataniari – Harahap on ro sian Sianlang di pinggir sungai Batang Ilung. Harahap Simataniari on godang di Padang Bolak.

4. Harahap Simatongtong – Harahap on tarsebar disekitar kota Padang Sidempuan, alai asalna ro sian Sipaho di daerah Halongonan.

5. Harahap Batang Onang – Harahap on ro sian Batang Onang. Godang maringanan tu Mandailing, Padang Bolak dohot di Batang Onang. Harahap Batang Onang on muse tarbagi dua katurunan, ima sorang ni Sutan Sulappe dohot sorang ni Sutan Nasinok.

## Pustaha
Haminjon

**Haminjon** (Indonesia: *kemenyan*; Inggeris: *frankincense*), jotjot dijou hau Olibanum, ima sada hau *[[Boswellia]]* sian horong ni hauma Burseraceae, *[[Boswellia sacra]]* (Sinonim *B. carteri*, *B. thurifera*, *B. bhaw-dajiana*), *[[Boswellia frereana|B. frereana]]* dohot *[[Boswellia serrata|B. serrata]]* (haminjon India).

## Ragam ni Haminjon
Haminjon masuk ma tu horong ordo *[[Ebenales]]*, Familia *[[Styracaceae]]* dohot genus *[[Styrax]]*. Dung i, adong 7 (oitu) ragam ni haminjon namargota, alai holan adong 4  haminjon na adong arga na di pasaran, tarmasuk ma Haminjon Sumatera (Styrax benzoin), Haminjon bulu (Styrax paralleloneurus), Haminjon Toba (Styrax sumatrana J.J.Sm) dohot Haminjon Siam (Styrax tokinensis)

Ragam ni haminjon na bahat di suan di Sumatra Utara adalah ima haminjon Toba. Ragam *Styrax sumatrana* J.Sm bahat disuan di kabupaten Tapanuli Utara dohot Tapanuli Tonga, ima ditanda panjouanna “*Haminjon*” manang "kemenyan Toba". 

## Pustaha
Haramoja

**Haramoja** (hata Indonesia: *Semangka*) i ma sada goar ni suansuanan na marparbue na marasal sian satonga halongonan di Aprika bagian dangsina. Solhot do antajau dohot jelok, melon, nang ansimun.
Hasapi

**Hasapi** i ma sada alat musik ni halak Batak Toba na bongot tu punguan ni alat musik dawai manang pe senar, molo di hata Indonesia jouan na ma Kecapi. Jadi Hasapi diartihon ma *Kecapi Batak*.

## Jenis ni Hasapi
Hasapi tarbagi dua, ima:
* Hasapi ende (*pluked lute dua senar*) ima instrumen mamboan melodi, jala on ma instrumen na hadohoan di ensambel gondang hasapi.
* Hasapi doal (*pluked flude dua senar*), instrumen on sarupa do dohot hasapi ende, alai tingki mamakkena permainannya hasapi doal gabe pambahen ritem konstan. Ukuran instrumen ni hasapi doal umbalga saotik sian hasapi ende.

## Cirina
Klasipikasi instrumen on tarmasuk kelompok chordophone. *Tune* sian dua senarna ima interval mayor na dimainhon mamiltik (memetik).

## Pustaha
* kebudayaan kesenian Indonesia
Hata Batak Simalungun

**Batak Simalungun** (*Sahap Simalungun*) i ma hata na diparhaseanghon ni halak Batak Simalungun. Ia do tading di Provinsi Sumatera Utara, tarlumobi di Kabupaten Simalungun dohot Kota Pematang Siantar. Ginurithon do hata Batak Simalungun di *Surat Sisampulusiah*, i ma sada ragam ni Surat Batak.

## Tudosan

### Tangiang Ale Amanami

## Pustaha
Hata Batak Toba

**Hata Batak Toba** (Surat Batak: ) i ma hata na dipangke halak di humaliang ni Tao Toba, i ma na di Samosir, Humbang Hasundutan, Tapanuli Utara, Toba, museng di Tapanuli Tonga, Sibolga, Pematangsiantar, Simalungun, Kota Medan, na adong di propinsi Sumatera Utara, Indonesia. Alai nang pe songoni Hata Batak Toba tong do dipangke angka Halak Batak Toba na adong di parserahan.

## Surat Batak
Ina ni surat di hata Batak mamrepresentasihon sada hata na marsoara inheren /a/. Adong 19 karakter dasar disude ragam aksara Batak, dungi, dipangke ma marpiga ragam hata Batak varian tertentu. Songon di toru on ma tompa ni hata Batak Toba:

Angka tompa di ginjang ima hurup naung digeneralisasi. Sipata adong do buku manurat mamangke tompa manang karakter na asing molo dipatupa tu hata Batak naasingna, mamereng hutana dohot media aha nadipangke.

Karakter i () dohot u () holan dipangke di suku kata tarbuka, misal di hata dohot   *ina*  dohot *ulu* . Tu suku kata tartutup nadiawali hurup i manang u, dipangkema karakter a ( manang ) dohot diaktirik ganop pokal, misal dihata *indung*  dohot *umpama* .

### Diakritik
Diakritik (***anak ni surat***) ima tanda na adong dikarakter utama gabe manguba pokal inheren katakter utama nai, songon di toru on ma angka tompa na:

## Blok Unikode

Aksara Batak naung ditambahon tu standar Unikode persi 6.0 sian Oktober 2010 direntang U+1BC0–U+1BFF. Blok Unicode Batak ima na adong karakter manurat manang manggurit di hata Batak Angkola, Batak Karo, Batak Mandailing, Batak Pakpak, Batak Simalungun, dohot Batak Toba.

## Pustaha
Hata Bodo

**Hata Boro** manang **Hata Bodo** i ma sada parhataan na targabung di punguan parhataan Sino-Tibetan. Dituturhon Halak Boro do Hata Boro nian di luat India Irisanna. Hata Boro digurithon mamangke Surat Latin, Surat Dewanagari dohot Surat Bengali.

## Pandokan
### Numeral
On ma numeral di hata Boro

## Pustaha
Hata Bolanda

**Hata Bolanda** (*Nederlands*Jermanik Pastima na dipangke di Bolanda dohot Belgia. Hata Bolanda do pe dipangke di Suriname dohot tolu nagara konstituen ni Harajaon Bolanda na asing songon Aruba, Curaçao dohot Sint Maarten na gabe hata resmi jala dipangke do pe di luat ni Karibia Bolanda i ma Sint Eustasius, Bonaire dohot Saba.

## Pustaha
Hata Indonesia

**Hata Indonesia** (Surat Batak:ᯂᯖ ᯤᯉ᯲ᯑᯬᯉᯩᯘᯪᯀ, *Bahasa Indonesia;* pandokhonan [baˈha.sa in.doˈne.sja]) i ma hata resmi di Indonesia. Hata Indonesia gabe *[[lingua franca]]* ni bangso Indonesia na marragam do puakna. Hata daerah, songon Batak Toba, Jawa, Sunda dohot na asing, dipangkeon di jabu manang di parsahutaon, hape hata Indonesia dipangkeon di parsingkolaan, media massa, pamarentahon, panguhuman jala rupa-rupa ni komunikasi di Indonesia.

## Pustaha
Hata Inggris

**Hata Inggris** (Surat Batak: ᯂᯖ ᯤᯰᯎ᯲ᯒᯘᯪ᯲, *English, English Language*; pandohan : /ˈɪŋɡlɪʃ/) i ma sada hata Jermanik Pastima dituturhon parjolo di Inggeris di abad partongahon, jala gabe na umum dipangke di sude portibi on. Hata Inggeris dipangke di jolma na tading di Britania Godang, Irlandia, Amerika Serikat, Kanada, Australia, Selandia Baru dohot piga-piga nagara di Karibia, jala gabe hata resmi ni giot 60 nagara na mardaulat. Hata Inggeris dipangkeon gabe hata resmi di Uni Eropa, Persemakmuran jala Perserikatan Bangsa-Bangsa, jala piga-piga parsahuton ni antara bangso na asing.

## Referensi
Hata Batak

**Hata Batak** i ma sada *subgroup* Hata Austronesia na dimarhata angkup Halak Batak.

## Horong ni Hata Batak
Hata Batak dihorong i gabe dua horong, Hata Batak Utara dohot Hata Batak Dangsina, sada studi manatahon 76% hata Karo dohot Alas sarupa, 81% dohot Pakpak, 80% dohot Simalungun, dohot 30% ba Hata Indonesia, ndang boi diantusi Hata Batak Toba dohot Karo.

Geograpi adong ma hal na ringkot di parhambangon Hata Batak, Tao Toba mamulikhon halak Toba dohot Karo

Hata Batak Utara:

* Pakpak (Dairi)
* Karo
* Ales-Kluet

Hata Batak Dangsina:

* Simalungun
* Toba
* Mandailing
* Angkola
Hata Batak Karo

**Hata Batak Karo** (*Cakap Karo*) i ma sada hata na dipartuturhon halak Batak Karo. Ia do tading di Kabupaten Karo, Kabupaten Langkat, Kabupaten Deli Serdang, Kota Medan sahat tu Kabupaten Aceh Anggoni di Indonesia. Ginurithon do hata Batak Karo di *Tulisen Karo* (Surat Karo) na gabe sada ragam ni Surat Batak.

## Tudosan

### Tangiang Ale Amanami

## Pustaha
Hata Irlandia

**Hata Irlandia** (*Gaeilige*) i ma sada hata Keltik na dituturhon di Irlandia. Hata Irlandia gabe hata resmi ni Republik Irlandia, hata daerah na dijanghon di Irlandia Utara jala hata resmi ni Uni Eropa.

## ''Gaeltacht''

Luat di Irlandia na mamangke hata Irlandia ansiat hata na parjolo (*first language*) dijou *Gaeltacht*.

## Pustaha
Hata Koptik

**Hata Koptik** (Hata Koptik Bohairik: ϯⲙⲉⲧⲣⲉⲙⲛ̀ⲭⲏⲙⲓ, *timetremənkhēmi*) i ma sada parhataan na parjolo dipatuturhon Halak Koptik na tading di Misir. Marudut sian hata Misir na Robi do Hata Koptik on. Saonari diparhaseanghon gabe hata liturgis ni Huria Koptik do hata Koptik on.
Logat Koptik na godang dipartuturhon i ma Sahadik, Bohairik, Akhimimik, Fayyumik, Lycopolitan dohot Oxyrhycite.

## Goar
Pandokan asal ni goar Koptik i ma ϯⲙⲉⲧⲣⲉⲙⲛ̀ⲭⲏⲙⲓ (/təmətɾəmənˈkʰeːmə/) di bagasan logat Bohairik (Delta) dohot ⲧⲙⲛ̄ⲧⲣⲙ̄ⲛ̄ⲕⲏⲙⲉ (/t(ə)məntɾəmənˈkeːmə/) di bagasan logat Sahidik (Rura).
Di bagasan liturgi ni Huria Ortodoks Koptik, goar ni hata nian resmina dijou *tiaspi ənremənkʰēmi* (ϯⲁⲥⲡⲓ ⲛ̀ⲣⲉⲙⲛ̀ⲭⲏⲙⲓ, 'Hata Misir'), *aspi* (ⲁⲥⲡⲓ) i ma pandokan ni Misir di parhataan manang hata.     

## Sistem pangguritan

Diparhaseanghon hata Koptik do sada sistem pangguritan na marudut sian Alpabet Junani, dohot tambahan hurup na marnampunahon asalna di bagasan hurup Misir Demotik.

## Logat
On ma logat ni hata Koptik na dipartuturhon halak Koptik di Misir
* **Misir Julu**
:* Sahidik
:* Akhimimik
:* Lycopolitan
* **Misir Jae**
:* Bohairik
:* Fayyumik
:* Oxyrhychite 

## Ida muse
* Alpabet Koptik
* Huria Koptik Ortodoks
* Hata Misir

## Pustaha
Hata Paransis

**Hata Paransis** (*le français*, *la langue française*; pandokhonan: [fʁɑ̃sɛ]) i ma sada hata na tarsundut sian punguan hata Roman. Hata Paransis diboaboaon gabe hata resmi di Paransis di taon 1539. Hata Paransis i ma gabe sada sian onom ni hata resmi di Perserikatan Bangso-Bangso.
Hoda

**Hoda**  (goar binomial : *Equus caballus* manang *Equus ferus caballus*) i ma binatang siallang duhut.

Hoda i ma sada binatang na nunga maribu taon dipahan manisia jala ringkot situtu do di pardalanan parngoluan ni manisia, tarlumobi ma na digunahon gabe hoda boban na mamboan manisia nang ugasan.
Hata Tagalog

**Hata Tagalog** (Baybayin: ᜏᜒᜃᜅ᜔ ᜆᜄᜎᜓᜄ᜔) i ma sada hata na dituturhon di Pilipina. Adong do parbogasan ni hata Tagalog dohot pigapiga parhataan di Kalimantan dohot Sulawesi.
Honduras

**Honduras** i ma sada nagara na maringanan di Amerika Tonga. Huta sabungan ni Honduras maringanan di Tegucigalpa.
Horas

**Horas** (Hata Batak Toba: ᯂᯬᯒᯘ᯲) ima sada hata pangondong manang siseon ni halak Batak. Molo dibagasan Kamus Besar Bahasa Indonesia didok astuanna ima "ucapan selamat". 

## Astuan
Di halak Batak Toba, hata Horas marpadan ma i tu hasangapon, hamoraon, dohot hagabeon. Lapatan ni Horas marpadan muse ima "holong marsihaholongan, on do sada dalan nadumenggan, rap tu dolok tu toruan, asa taruli pasu-pasu, saleleng dihangoluan". Pusok ni Horas on, asa rap marsihaholongan tu sude jolma, marsiurupan, dohot rap mangangkupi.

## Hasangapon, Hamoraon, Hagabeon
Muara ni hangoluan halak Batak, ima tolu hata: Hamoraon, Hagabeon, Hasangapan.

### Hasangapon
Dihalak Batak, ponting do marhasapaon di jolo ni jolma. Astuan ni hasangapon dihata Indonesia ima "kemuliaan, kehormatan, kewibawaan".

### Hamoraon
Hamoraon (Hata Indonesia: *kekayaan*) ima kekayaan, harta, manang boi didok tu saonari marhepeng. Hamoraon gabe sada posuk ni hangoluan halak Batak. Asa marhepeng, ingkon situtu karejo, mangalului hepeng.

### Hagabeon
Hagabeon astuanna ima pomparanna manang gellengna. Sada posuk ni Batak, anak i gabe ponting sajo. Hata nasomal didok halak Batak, "anakkon hi do hamoraon diau".  On museng gabe dalan asa martamba hasangapon ni sada jolma di halak Batak, molo adong gellengna.

## Pustaha
Humbang

**Humbang** i ma sada luat na bidang sian habinsaran na di Siborongborong ro di hasundutan na di Doloksanggul. Sadarion, tarbagi do Humbang on tu dua kabupaten i ma Kabupaten Tapanuli Utara dohot Kabupaten Humbang Hasundutan.
Hungaria

**Hungaria** (Hata Hungaria: *Magyarország*)  i ma sada nagara di Eropa Tonga. Marbatasan dohot Slovakia di bagian utara, Ukraina di bagian irisanna, Rumania di bagian habinsaran dohot anggoni, Serbia di bagian dangsina, Kroasia dohot Slovenia di bagian nariti, jala Austria di bagian hasundutan. Budapest do huta sabungan dohot kota na umbalga ni Hungaria, kota balga na asingna i ma  Debrecen, Szeged, Miskolc, Pécs, dohot Győr.

## Pustaha
Hatikvah

**Hatikvah** (Surat Heber : הַתִּקְוָה, pandokhonan : [hatik'va] ; Hata Batak Toba : Panghiriman) i ma sada logu habangsoan ni Israel. Asal ni logu *Hatikvah* i ma sian puisi na tinompaon Naftali Herz Imber, halak Jahudi sian Złoczów (saonari Zolochiv di Ukraina). 

## Lirik Logu
### Hata Heber
Lirik resmi ni *Hatikvah* diendehon di Hata Heber, dohot lapatanna di Hata Batak Toba.

### Hata Arab
Holong

**Holong** (hata Indonesia: " *Kasih* ") i ma sada pangalaho na marharoroan sian roha parbagasan ni jolma. Ido umbahen sai dipadomu "holong"  dohot "roha", isarana: holong ni roha, ndang hea didok "holong ni pamatang". Somalna,holong on i ma pangalaho ni sasahalak natinuju tu halak na asing, i ma tanda holong ni rohana tu sijalo pangalaho i. Godang do ragam pangalaho ni holong, isarana: mangurupi halak na asing so marbalos marhite na mangalehon ondeng, dohot mangalehon pamingkirion mangurupi boban ni pingkiran ni dongan, dohot mangalehon tingki laho mandongani sasahalak.   

## Holong tunduk pandapot ni Hakristenon
Lapatan ni "holong" na umbidang muse, na boi do tapadomu tu pangajarion ni Jesus Kristus tu siseanNa taringot "manghaholongi". Holong na niajarhon ni Jesus i ma marharoroan siala haporseaonna dohot sian roha parbagasanna laho patupa ulaon na denggan maradophon halak na asing. Songon tanda na porsea di Tuhan Jesus, sasahalak i mangulahon holong, holong tu Debata, holong tu dongan jolma, dohot holong tu portibi.  

Mansai godang do lapatan ni holong na imboto sude halak i portibion. naboi do tinuju holongi tu nattoras, tu angka dongan, tu angka Holong ni Debata ndang manggogohon tu jolma na asing. angka jolma na olo ro tu Ibana, i ma na mangkaholongi Ibana, ndang hea Ibana manggogoi manang ise pe. Alani las ni rohai Debata ma gabe olo Kasih (Debata) menyatakan kemurahan pada semua orang. Kasih (Jesus) berbuat baik kepada semua orang tanpa memandang bulu. Kasih (Jesus) tidak cemburu pada apa yang orang lain miliki, hidup sederhana tanpa mengeluh. Kasih (Jesus) tidak membesar-besarkan diri sekalipun Dia dapat mengalahkan semua orang lain. Kasih (Debata) tidak menuntut ketaatan. Allah tidak menuntut ketaatan dari sang Anak, namun sang Anak secara sukarela menaati BapaNya di surga. ”Dunia tahu, bahwa Aku mengasihi Bapa dan bahwa Aku melakukan segala sesuatu seperti yang diperintahkan Bapa kepada-Ku” (Johannes 14:31). Kasih (Jesus) selalu memperhatikan kepentingan orang lain.

## Pustaha
Huria

**Huria** manang dijou museng **Gareja** (bahasa Indonesia: *gereja*; Inggeris: *church*; Portugis: *igreja*), ima sada hata Batak Toba na diantusi gabe "punguan ni halak Kristen manang ruas Kristen".  Hata asal ni Huria (gareja) ima sian bahasa Junani *ἐκκλησία* (dijaha *ekklesia*), na adong disurat di Bibel Perjanjian Baru, molo di Alkitab (bahasa Indonesia) somalna disurathon "jemaat manang umat". Pandokan *ekklesia* adong tarsurat di 2 ayat Bibel sian Injil Mateus, 24 ayat sian Ulaon ni Apostel (*Kisah Para Rasul*), 58 ayat sian surat ni Paulus, 2 ayat sian Heber, 1 ayat sian Jakobus, 3 ayat sian Surat Johanes Patoluhon, dohot 19 ayat sian Pangungkapon.

## Etimologi

Hata *Huria* di bahasa Indonesia ima *gereja*, hata nadibuat sian bahasa Portugis ima *igreja*. Dung i, hata di bahasa Portugis *igreja* dibuat sian bahasa asalna ima bahasa Junani *εκκλησία* (dijaha *ekklêsia*) astuanna "dijou tu ruar" (*dipanggil keluar*), *ek* artina haruar; *klesia* sian hata *kaleo* artina manjou.

Jadi, astuan na topet mangantusi hata "huria" na dibuat sian "εκκλησία", ima punguan ni jolma dijou tu ruar sian portibi. Astuan ni dijou haruar sian portibi, boi dibagi gabe: 

# Arti perjolo ima  " ruas (*umat*)" topetna "punguan (*persekutuan*)" ni halak Kristen. Arti parjolo on, boi diantusi gabe halak Kristen. Jadi, pandokan huria manang gareja dimulana diantusi punguan ni jolma, dang bangunan huria (gareja).
# Arti paduahon ima sada parlagutan manang pardomuan (*pertemuan*) partangiangan (*ibadah*) angka ruas Kristen. Boi di jabu, adaran, hotel, manang di tempat rekreasi.
# Arti patoluhon ima sada sekte dibagasan ugamo Kristen. Misalna Huria (Gareja) Katolik, Gareja Protestan, dohot na asingna.
# Arti paopathon ima sada parpunguan (*lembaga administratif*) ni Kristen. Misalna hulimat “Huria mangolap aborsi”.
# Arti parpudi jala na dung somal diantusi ima sada “ruang marminggu (*rumah ibadah*)” ni ruas Kristen, jala boi martangiang manang manomba Debata.

## Pustaha
Huria Kristen Batak Protestan

**Huria Kristen Batak Protestan** (HKBP) i ma sada huria Protestan na umbalga di sandok Asia Anggoni. Jongjong ditanggal 7 Oktober 1861 na markantor di Pearaja, Tarutung, Sumatera Utara. Ephorus na parjolo i ma Pandita Dr. Ingwer Ludwig Nommensen na somal ginoaran Apostel Batak. Sahat tu tingki on ruas ni HKBP hirahira tolu juta toropna na marserak di sandok Indonesia dohot di pigapiga luat di nagara na asing. 

HKBP niuluhon Ephorus na dijou dohot goargoar ompu i, niurupan Sekretaris Jenderal dohot tolu Kepala Departemen i ma Departemen Koinonia, Departemen Marturia dohot Kepala Departemen Marturia na pinillit ni Sinode Godang.

## Pangantusion
Huria i ma Huria Protestan na umbalga di bagasan ganup halak Batak, dohot Huria Protestan na umbalga  di Indonesia jala dang pola talu godang ni ruasna sian organisasi ugamo Silom (Nahdlatul Ulama dohot Muhammadiyah). Huria on tubu jala mangodang sian parbarita Nauli sian RMG (*Rheinische Missions-Gesselschaft*) sian Jerman jala tubu di tanggal 7 Oktober 1861.

## Pustaha
Huria Kristen Indonesia

**Huria Kristen Indonesia** (HKI) i ma sada huria Protestan da adong di Indonesia. Jongjong ditanggal 1 Mei 1927 jala markantor di Kota Pematangsiantar, Sumatera Utara. Hatopanna halak Batak Toba do ruas ni Huria HKI on.
Hurup Heber

**Hurup Heber** (Heber :  אָלֶף־בֵּית עִבְרִי, *Alefbet ivri*) i ma sada hurup na dipangke manggurit Hata Heber dohot parhataan halak Jahudi na asingna, songon Hata Yiddish. Hurup Heber digurit sian siamun tu hambirang.

## Hurup
On ma jojoran ni hurup Heber

## Pustaha
Huta

**Huta** (hata Indonesia : *Desa*) i ma sada parbagian luat administratif di toru ni kecamatan, molo ditilik sian sistem parbagian luat administratip di Indonesia.
Hutagalung Siualuompu, Tarutung, Tapanuli Utara

**Hutagalung Siualuompu** i ma sada huta na maringanan di Kecamatan Tarutung, Kabupaten Tapanuli Utara, Propinsi Sumatera Utara, Indonesia. Bidang ni tanona ima 3,20 km², jala godang ni ruasna ima 1.291 halak. 

## Pustaha
Hutagaol

**Hutagaol** i ma sada marga ni halak Batak Toba. Na mamangke marga Hutagaol i ma sude pomparan ni **Raja Hutagaol**, anak ni Tuan Somanimbil sahat tu sadarion.

Mardongantubu do Marga Hutagaol tu marga Siahaan dohot Simanjuntak, i ma angka marga na ginompar ni Tuan Somanimbil.
Huta Siallagan

**Huta Siallagan** i ma sada huta na adong di topian Tao Toba Samosir, propinsi Sumatera Utara, Indonesia. Saonari, huta on gabe inganan pariwisata paninggalan abahan Batak Toba. Di huta on adong Jabu Bolon. Huta Siallagan adong di Ambarita, Kecamatan Simanindo, Kabupaten Samosir, Propinsi Sumatra Utara. Tanggal 2 Pebruari 2020, Huta Siallagan ditabalhon Presiden Indonesia Joko Widodo, dung sae dipature. Huta Siallagan ditanda angka wisatawan i ma alani Batu Pangarapotion (*Batu Persidangan*), sada paninggalan na jolo, maringanan di huta on.

## Astuan goar
Dibagasan hata Batak Toba, Huta astuan *desa* molo di hata Indonesia manang *permukiman* inganan ni manisia. Maka, Huta Siallagan diastuan gabe *Desa Siallagan*. Siallagan ima marga manang klan Batak Toba, pomparan ni Raja Naimbaton na mangihuthon horong ni Raja Isumbaon, ima anak pudaahon ni Raja Batak.

## Turiturian

Naung leleng adong Huta Siallagan, alai andorangsona dang adong dope pambangunan modern di huta on sahat tu 2019. Dung i, taon 2019, presiden Indonesia Joko Widodo dohot pardijabuna Iriana Joko Widodo, ro mardalandalan tu Huta Siallagan on. Dung salpu i, Joko Widodo mandok tu Menteri PUPR, Basuki Hadimuljono, asa paturehon manang revitalisasi huta Siallagan. Tingki paturehon Huta Siallagan on, topet sarupo dohot paturehon Kampung Ulos Huta Raja di Pangururan. 

Huta Siallagan naung dibangun tingki pamarinta raja parjolo di huta on, ima Raja Laga Siallagan. Dung i, dipatorusma angka pomparanna ima Raja Hendrik Siallagan, sahat tu pomparanna Raja Ompu Batu Ginjang Siallagan. Saonari, angka pomparan ni Raja Siallagan adong dope maringanan di huta Saillagan, lumobi di Ambarita. Kuburan ompu ni Siallagan boi dope dibereng di Huta Siallagan.

## Batu Pangarapotion

Bidangni Huta Siallagan hira-hira 11.000 meter persegi dihaliangi tembok batu marungukuran 1,5 sahat tu 2 meter. Tembok nai manang dindingna dibahen sian batu nadisusun denggan. Najolo, di tembok na on adong bulu pinsur (*bambu runcing*) nadipangke lao jumaga huta sian halak naasing sanga pe sian musu.

Di bagasan Huta Siallagan, adong jabu Batak Jabu Bolon marjejer. Namambahen Huta Siallagan dihasudunghon ima alania adong punguan angka bangku batu manghalinagi meja batu. Digoari ma i **Batu Parsidangan**, astuan na *Batu untuk Pertemuan dan Ujian*. Batu-batu on naung marumur hira-hira 200 taon lelengna. Di tonga-tonga ni Huta Siallagan hombar tu Batu Persidangan, adong tubu hau Hariara, hau on gabe dinahamat parbadia angka halak Batak na maringanan di Huta Siallagan.

## Pranala ruar
* Situs resmi pamarinta Kabupaten Samosir
* Almanak panabalhon Presiden Joko Widodo

## Pustaha
Huting

**Huting** (goar binomial: *Felis catus*) i ma sada binatang jala pinahan mamalia karnipora, na boi mangallang sude sipanganon, suansuanan, manang jagal.

Goar ni huting somalna marlapatan tu huting na nunga dipahan jolma, agiat pe sipata marlapatan tu "huting na balga" songon singa manang babiat.
IPhone

**iPhone** ima sada merk di talipon tangan, talipon pistar, manang talipon seluler (Hata Indonesia : *telepon genggam*) na parjolo dibahen tanggal 29 Juni 2007, na rincanghon parusahaan Apple Inc.. Sistem operasi na dipangke ima sistem iOS, na dibahen Apple, sanga ditanda jolma muse jouan na "iPhone OS".

## Model
### Bangunan imbaru

* iPhone 11 (2019–nuaeng)
* iPhone SE (tu-3) (2022–sonari)
* iPhone 12 (2020–sonari)
* iPhone 12 Mini (2020–sonari)
* **[[iPhone 13]]** (2021–nuaeng)
* **[[iPhone 13]] Mini** (2021–sonari)
* **[[iPhone 14]]** (2022–sonari)
* **[[iPhone 14 Pro]] Max** (2022–sonari)
* **[[iPhone 15]]** (2023-sonari)
* **[[iPhone 15 Pro]] Max** (2023-sonari)

### Bangunan buruk

* iPhone (2007–2008)
* iPhone 3G (2008–2010)
* iPhone 3GS (2009–2012)
* iPhone 4 (2010–2013)
* iPhone 4S (2011–2014)
* iPhone 5 (2012–2013)
* iPhone 5C (2013–2015)
* iPhone 5S (2013–2016)
* iPhone 6 (2014–2016)
* iPhone 6 Plus (2014–2016)
* iPhone 6S (2015–2018)
* iPhone 6S Plus (2015–2018)
* iPhone SE (tu-1) (2016–2018)
* iPhone 7 (2016–2019)
* iPhone 7 Plus (2016–2019)
* iPhone 8 (2017–2020)
* iPhone 8 Plus (2017–2020)
* iPhone X (2017–2018)
* iPhone XR (2018–2021)
* iPhone XS (2018–2019)
* iPhone XS Max (2018–2019)
* iPhone SE (tu-2) (2020–2022)
* iPhone 11 Pro (2019–2020)
* iPhone 11 Pro Max (2019–2020)
* iPhone 12 Pro (2020–2021)
* iPhone 12 Pro Max (2020–2021)
* iPhone 13 Pro (2021–2022)
* iPhone 13 Pro Max (2021–2022)

## Pustaha
Ignasius Jonan

**Ignasius Jonan, S.E.** (surat na jolo: **Ignasius Djonan**, tubu di Singapura) i ma sada pangusaha ni Indonesia na nung gabe Menteri Energi dan Sumber Daya Mineral (ESDM) Indonesia sian 14 Oktober 2016 ro di 20 Oktober 2019. Andorang i, nasida nung do gabe Menteri Perhubungan Indonesia sian 27 Oktober 2014 ro di naginantihon ni Budi Karya Sumadi di tanggal 27 Juli 2016. Nasida hea do gabe Direktur Utama (Dirut) PT Kereta Api Indonesia (KAI) (Persero) uju di taon 2009 ro di 2014.

## Parsingkolaan
Ignasius marsingkola di SMA Katolik St. Louis 1 Surabaya jala di taon 1982 mambuat singkola S-1 Akuntansi, Fakultas Ekonomi dan Bisnis UNAIR, lulus tahun 1986. Jala hea do nasida marsingkola di Fletcher School, Universitas Tufts, Amerika Serikat.
## Parsorion
Mangalap boru do nasida na margoar Ratnawati Jonan Jala, dibasabasahon Debata do do dua dakdanak boru di nasida, Monica dan Caterine.

## Referensi


## Pranala luar
* Situs web resmi PT Kereta Api Indonesia
* Kisah Ignasius Jonan dan Toilet Kereta Api
* Ignasius Jonan - Okezone.com
* Situs resmi Alumni Universitas Airlangga
* Situs berita Universitas Airlangga
Impola ni Haporseaon

**Impola ni Haporseaon** ima hata na manghatindanghon haporseaon ni halak Kristen. Di bagasan impola i ma sude angka panghirimon ni sude halak naporsea. Songon tanda ma muse i di saluhut naso tarida dope saonari. 

## Impola Haporseaon ni Katolik
Adong do dua impola haporseaon di Huria Katolik, ima impola haporseaon na sian panindangion ni angka Apostel dohot impola haporseaon na sian Konsili Nicea Konstantinopel. 

Impola haporseaon na sian panindangion ni angka Apostel digoarima i haporseaon na sampuludua. Jala impola haporseaon na sian Konsili Nicea Konstantinopel digoarima i impola haporseaon Nicea Konstantinopel.
India

**India** (Hata Hindi : *Bhārat*), goar resmina **Republik India** (Hata Hindi : भारत गणराज्य; *Bhārat Gaṇarājya*) i ma sada nagara na maringanan di luat Asia Dangsina. Nagara paduahon na gumodang jolmana dohot 1.210.854.977 do bilangan ni jolmana marbingkas sian sensus di taon 2011, nagara paputihon na umbalga di portibi on molo diida sian luat tanona. New Delhi do huta sabungan ni India.

## Pustaha
India Irisanna

**India Irisanna**, goar resmina **Luat India Irisanna** (Hata Inggeris : **''North Eastern Region'' (NER)**), i ma sada luat na maringanan di bagian habinsaran ni India. Adong do ualu nagara bagian di India Irisanna. Guwahati i ma sada luat metropolitan na umbalga di India Irisanna. Marbatasan dohot nagara na asing do sebagian luat nion, songon Nepal, Republik Halak Sina, Bhutan, Myanmar, dohot Bangladesh. 

## Nagara bagian di India Irisanna

On ma ualu nagara bagian na adong di India Irisanna i ma:

## Demograpi
Marbingkas sian Sensus India di taon 2011, adong do 45.586.784 jolma do bilangan ni halak na tading di India Irisanna. 
### Parhataan resmi
On ma parhataan resmi na diparhaseanghon di ganup nagara bagian di India Irisanna i ma:

### Puak
India Irisanna marnampunahon lobi sian 220 puak jala Bodo gabe sada puak na umbalga di si. 
## Pustaha
Indonesia

**Indonesia** (Surat Batak: ᯀᯉᯪ᯲ᯑᯬᯉᯩᯘᯪᯀ), goar resmina **Republik Indonesia** (ᯒᯩᯇᯅᯮ᯲ᯞᯂᯪ᯲ᯀᯉᯪ᯲ᯑᯬᯉᯩᯘᯪᯀ), i ma nagara na maringanan di Asia Anggoni dohot Oseania, di antara ni Samudora Hindia dohot Samudora Pasipik. Lobi sian sampulu ribu pulo na adong di Indonesia, tarmasuk pe Pulo Sumatera, Pulo Jawa, Pulo Kalimantan, Pulo Sulawesi jala Pulo Papua. Indonesia i ma nagara hapuloan na umbalga jala nagara pasampuluopathon na umbalga molo diida sian bidang ni luatna (1.904.569 km² manang 735.358 mil persegi). Adong do 267.670.543 populasina di taon 2018 jala mambahen Indonesia gabe nagara paopathon na gumodang di portibi. Huta sabungan ni Indonesia maringanan di Jakarta, na gabe luat ni urban paduahon na gumodang di portibi.

## Ruas administrasi
Indonesia dibagi gabe 38 propinsi, jala propinsi ma tingkat ruas parjolo. Di toru on ma tingkatan ni ruas na adong di Indonesia

## Propinsi
Propinsi na adong di Indonesia ima 38 propinsi, di toru on ma angka propinsi i;

## Pustaha

## Pranala ruar
Indonesia Raya

***Indonesia Raya*** ima logu habangsoon ni **[[Indonesia|Republik Indonesia]]**. Logu on parjolo hali dipatandahon panompana ima Wage Rudolf Soepratman, tanggal 28 Oktober 1928 tingki adong asara Kongres Pemuda II di Batavia. Logu on ma sada tanda tubu nasionalisme di saluhut ni huta di Indonesia mangamini sada "Indonesia", tingki masa ni Koloni Bolanda.

Stanza parjolo sian *Indonesia Raya* dipilllit gabe logu habangsoon Indonesia memproklamasihon mardeka tanggal 17 Agustus 1945.

## Lirik asli, jahaan 1958, dohot Ejaan Yang Disempurnakan (EYD)

## Pustaha